Имре Кальман

И́мре (Э́ммерих) Ка́льман (, ; юпа, 24, 1882 — юпа, 30, 1953) — хункăр композиторĕ, популярлă опереттăсен: «Сильва», «Баядера», «Принцесса цирка», «Фиалка Монмартра» тата урăххисен авторĕ. Кальман пултарулăхĕпе Вена опереттин чечекленĕвĕ тапхăрĕ вĕçленет.

 Биографи 
Имре Кальман 1882 çулхи юпан 24-мĕшĕнче Балатон кӳлĕ хĕрринче вырнаçнă Шиофокра (Австро-Венгри, халĕ Хункăри), еврей килйышĕнче çуралнă. Ашшĕ — Карл Коппштейн купса (1850—1921), Будапештре çуралнăскер пулнă. Имре гимназирех хушаматне Кальман çине куçарнă. Амăшĕ — Паула Кальман-Коппштейн (хĕр чухне Зингер, 1853—1923) — Вараждинре çуралнăскер. Пианист пулма вĕреннĕ, анчах та артрита пула композици çинелле куçнă. Будапештри Ференц Лист мусăк академинче  Бела Барток, Альберт Сирмаи тата Золтан Кодай пĕрле пĕлӳ илнĕ.

1904 çулта Кальман Будапештри «Пешти Напло» хаçатĕнче критик пулса ĕçленĕ, çав хушăрах композиципе хăтланнă.

Кальман кĕвĕленĕ романссем тата симфони хайлавĕсем ăнăçлах пулман, çапах та юрăсене çырнăшăн вăл Будапешт хулин Мăн премине тивĕçнĕ. Хăйĕн тусĕ — Виктор Якоби композитор — сĕннипе хăйĕн вăй-халне опереттăра тĕрĕслесе пăхнă. Унăн пĕрремĕш опереттине (, 1908, Будапешт) публика тăвăллăн алă çупса йышăннă, ăна вара Венăра, Нью-Йоркра тата Лондонра («Кĕрхи манёврсем» ячĕпе) лартнă.



 Асăрхавсем 

 Каçăсем